Tézy
k návrhu vyhlášky Úradu pre reguláciu sieťových odvetví o náležitostiach návrhu na udelenie osvedčenia o certifikácii prevádzkovateľa prenosovej sústavy a prevádzkovateľa prepravnej siete

Predmetná vyhláška Úradu pre reguláciu sieťových odvetví bude vydaná na základe splnomocňovacieho ustanovenia § 36 ods. 3 zákona č. .../2012 Z.z. o regulácii v sieťových odvetviach (ďalej len „zákon“).

Predmet a rozsah úpravy:
Vyhláška ustanoví:
náležitosti návrhu na udelenie osvedčenia o certifikácii a zoznam dokumentov, ktoré je navrhovateľ povinný doložiť k návrhu na udelenie osvedčenia o certifikácii prevádzkovateľa prenosovej sústavy a prevádzkovateľa prepravnej siete, ktorý spĺňa podmienky podľa § 29 alebo § 49 zákona č. .../2012 Z.z. o energetike a o zmene a doplnení niektorých zákonov (ďalej len „zákon o energetike“),
náležitosti návrhu na udelenie osvedčenia o certifikácii a zoznam dokumentov, ktoré je navrhovateľ povinný doložiť k návrhu na udelenie osvedčenia o certifikácii prevádzkovateľa prepravnej siete, ktorý spĺňa podmienky podľa § 50 až 59 zákona o energetike,
náležitosti návrhu na udelenie osvedčenia o certifikácii a zoznam dokumentov, ktoré sú povinní doložiť k spoločnému návrhu na udelenie osvedčenia o certifikácii vlastník prepravnej siete a osoba, ktorá má vykonávať činnosť nezávislého prevádzkovateľa siete, ktorí spĺňajú podmienky podľa § 60 až 62 zákona o energetike.
K písmenu a) - náležitosti návrhu na udelenie osvedčenia o certifikácii a zoznam dokumentov, ktoré je navrhovateľ povinný doložiť k návrhu na udelenie osvedčenia o certifikácii prevádzkovateľa prenosovej sústavy alebo prevádzkovateľa prepravnej siete, ktorý spĺňa podmienky podľa § 29 alebo § 49 zákona o energetike
Návrh na udelenie osvedčenia o certifikácii prevádzkovateľa prenosovej sústavy alebo prevádzkovateľa prepravnej siete musí obsahovať najmä nasledovné informácie a musia byť k nemu doložené nasledovné doklady:
Informácie o navrhovateľovi
obchodné meno, sídlo, identifikačné číslo, adresa webového sídla navrhovateľa,
meno, priezvisko, adresa na doručovanie písomností, telefónne číslo, faxové číslo a adresa elektronickej pošty osoby, ktorá je oprávnená zastupovať navrhovateľa na účely konania o certifikácii; ak je takouto osobou advokát, aj za ďalšiu osobu, ktorá bude vystupovať ako kontaktná osoba navrhovateľa na účely konania o certifikácii, spolu s uvedením jej funkcie v rámci navrhovateľa,
meno, priezvisko, funkcia, adresa na doručovanie písomností, telefónne číslo, faxové číslo, adresa elektronickej pošty osôb oprávnených za navrhovateľa prijímať písomnosti, ak sa písomnosti doručujú priamo navrhovateľovi,
meno a priezvisko, trvalý pobyt a dátum narodenia štatutárneho orgánu alebo členov štatutárneho orgánu, členov dozornej rady a prokuristov navrhovateľa,
výška základného imania a zoznam spoločníkov alebo akcionárov navrhovateľa vrátane ich podielov na základnom imaní navrhovateľa v percentuálnom vyjadrení ku dňu podania návrhu na udelenie osvedčenia o certifikácii,
výpis z obchodného registra navrhovateľa nie starší ako tri mesiace,
účtovné závierky overené audítorom, ak takémuto overeniu podliehajú, spolu so správou audítora, schválené valným zhromaždením navrhovateľa za bezprostredne predchádzajúce tri účtovné obdobia; ak je navrhovateľ súčasťou konsolidovaného celku, prílohou je aj audítorom overená konsolidovaná účtovná závierka spolu so správou audítora za bezprostredne predchádzajúce tri účtovné obdobia; ak právnická osoba vznikla pred menej ako troma rokmi pred podaním návrhu na udelenie osvedčenia o certifikácii, predkladajú sa uvedené doklady len za obdobie od jej vzniku; ak účtovná závierka, ktorá podlieha overeniu ešte nebola ku dňu podania návrhu na udelenie osvedčenia o certifikácii audítorom overená, predkladá sa aj neoverená účtovná závierka,
spoločenská zmluva alebo stanovy navrhovateľa,
vyhlásenie navrhovateľa o úplnosti, pravdivosti a aktuálnosti údajov uvedených v návrhu na udelenie osvedčenia o certifikácii vrátane príloh k takémuto návrhu,
Informácie o vlastníckych právach prevádzkovateľa prenosovej sústavy alebo prevádzkovateľa prepravnej siete k prenosovej sústave alebo prepravnej sieti
zoznam a popis aktív prenosovej sústavy alebo prepravnej siete, ktoré navrhovateľ vlastní na území Slovenskej republiky, vrátane cezhraničných prepojení a aktív prenosovej sústavy alebo prepravnej siete, ktoré sú vo výstavbe,
zoznam všetkých prenosových sústav alebo prepravných sietí, ktoré navrhovateľ vlastní v inom členskom štáte Európskej únie,
zoznam ostatných vlastníkov prenosovej sústavy alebo prepravnej siete a veľkosť podielu každého vlastníka, ak navrhovateľ nie je výlučným vlastníkom prenosovej sústavy alebo prepravnej siete,
ak navrhovateľ prenechal prenosovú sústavu alebo prepravnú sieť za účelom jej prevádzkovania inej osobe, ktorej zakladateľmi alebo spoločníkmi sú viacerí prevádzkovatelia prenosovej sústavy alebo prevádzkovatelia prepravnej siete, zoznam prevádzkovateľov prenosovej sústavy alebo prevádzkovateľov prepravnej siete, ktorí sú zakladateľmi alebo spoločníkmi osoby, ktorá prevádzkuje prepravnú sieť v dvoch alebo viacerých členských štátoch Európskej únie, spolu s informáciou, či ich nezávislosť bola overená príslušným orgánom členského štátu Európskej únie v konaní o certifikácii obdobnom konaniu o certifikácii podľa zákona a či boli schválení a určení za prevádzkovateľov prenosovej sústavy alebo prevádzkovateľov prepravnej siete členskými štátmi Európskej únie,
Informácie o kontrole nad prevádzkovateľom prenosovej sústavy alebo prevádzkovateľom prepravnej siete
zoznam (obchodné meno, sídlo a predmet činnosti) všetkých osôb, ktoré priamo alebo nepriamo vykonávajú kontrolu nad navrhovateľom,
zoznam (obchodné meno, sídlo a predmet činnosti) všetkých osôb, nad ktorými vykonávajú priamo alebo nepriamo kontrolu
osoby, ktoré vykonávajú priamo alebo nepriamo kontrolu nad navrhovateľom,
navrhovateľ,
zoznam (obchodné meno a sídlo) osôb, ktoré vykonávajú činnosť výroby elektriny, dodávky elektriny, výroby plynu alebo dodávky plynu, vo vzťahu ku ktorým nie sú splnené požiadavky § 29 ods. 2 písm. a) alebo písm. b) alebo § 49 ods. 2 písm. a) alebo písm. b) zákona o energetike a informácie o ich väzbe k navrhovateľovi,
informácia o tom, či ide o spoločnú alebo výlučnú kontrolu a právnu alebo faktickú kontrolu osôb uvedených v písmenách a) až c) a na základe akých majetkových alebo personálnych väzieb,
podrobné grafické znázornenie vlastníckej štruktúry, vzťahov kontroly a iných skutočností podľa písmen a) až d),
popis príslušných ustanovení stanov a dohôd medzi spoločníkmi alebo akcionármi navrhovateľa týkajúcich sa voľby, vymenúvania alebo ustanovovania štatutárneho orgánu, členov štatutárneho orgánu, členov dozornej rady a prokuristov navrhovateľa,
čestné vyhlásenie štatutárneho orgánu, členov štatutárneho orgánu, členov dozornej rady a prokuristov navrhovateľa o tom, že sú splnené požiadavky § 29 ods. 2 písm. d) alebo § 49 ods. 2 písm. d) zákona o energetike,
Informácie vyžadované v prípade osôb podľa § 29 ods. 4 alebo § 49 ods. 4 zákona o energetike
údaj o tom či osoba podľa § 29 ods. 4 alebo § 49 ods. 4 zákona o energetike priamo alebo nepriamo vykonáva práva podľa § 29 ods. 2 alebo § 49 ods. 2 zákona o energetike,
ak osoba podľa § 29 ods. 4 alebo § 49 ods. 4 zákona o energetike priamo alebo nepriamo vykonáva práva podľa § 29 ods. 2 alebo § 49 ods. 2 zákona o energetike
zoznam osôb podľa § 29 ods. 4 alebo § 49 ods. 4 zákona o energetike, ktoré priamo alebo nepriamo vykonávajú práva podľa § 29 ods. 2 alebo § 49 ods. 2 zákona o energetike spolu s uvedením, o aké práva ide,
stručný popis vzťahov závislosti medzi osobami podľa § 29 ods. 4 alebo § 49 ods. 4 zákona o energetike,
stručný popis opatrení, ktoré v prípade osôb podľa § 29 ods. 4 alebo § 49 ods. 4 zákona o energetike zabezpečujú nezávislosť prevádzkovateľa prenosovej sústavy alebo prevádzkovateľa prepravnej siete od osôb, ktoré vykonávajú činnosti výroby elektriny, dodávky elektriny, výroby plynu alebo dodávky plynu,
Informácie o ochrane obchodných informácii
popis opatrení prijatých na zabezpečenie splnenia povinností podľa § 29 ods. 7 alebo § 49 ods. 7 zákona o energetike a na monitorovanie plnenia týchto opatrení.

K písmenu b) - náležitosti návrhu na udelenie osvedčenia o certifikácii a zoznam dokumentov, ktoré je navrhovateľ povinný doložiť k návrhu na udelenie osvedčenia o certifikácii prevádzkovateľa prepravnej siete, ktorý spĺňa podmienky podľa § 50 až 59 zákona o energetike
Návrh na udelenie osvedčenia o certifikácii prevádzkovateľa prepravnej siete musí obsahovať najmä nasledovné informácie a musia byť k nemu doložené nasledovné doklady:
Informácie o navrhovateľovi
obchodné meno, sídlo, identifikačné číslo, adresa webového sídla navrhovateľa,
meno, priezvisko, adresa na doručovanie písomností, telefónne číslo, faxové číslo a adresa elektronickej pošty osoby, ktorá je oprávnená zastupovať navrhovateľa na účely konania o certifikácii; ak je takouto osobou advokát, aj za ďalšiu osobu, ktorá bude vystupovať ako kontaktná osoba navrhovateľa na účely konania o certifikácii, spolu s uvedením jej funkcie v rámci navrhovateľa,
meno, priezvisko, funkcia, adresa na doručovanie písomností, telefónne číslo, faxové číslo, adresa elektronickej pošty osôb oprávnených za navrhovateľa prijímať písomnosti, ak sa písomnosti doručujú priamo navrhovateľovi,
meno a priezvisko, trvalý pobyt a dátum narodenia štatutárneho orgánu alebo členov štatutárneho orgánu, členov dozornej komisie, členov dozornej rady a prokuristov navrhovateľa,
výška základného imania a zoznam spoločníkov alebo akcionárov navrhovateľa vrátane ich podielov na základnom imaní navrhovateľa v percentuálnom vyjadrení ku dňu podania návrhu na udelenie osvedčenia o certifikácii,
výpis z obchodného registra navrhovateľa nie starší ako tri mesiace,
účtovné závierky overené audítorom, ak takémuto overeniu podliehajú, spolu so správou audítora, schválené valným zhromaždením navrhovateľa za bezprostredne predchádzajúce tri účtovné obdobia; ak je navrhovateľ súčasťou konsolidovaného celku, prílohou je aj audítorom overená konsolidovaná účtovná závierka spolu so správou audítora za bezprostredne predchádzajúce tri účtovné obdobia; ak právnická osoba vznikla pred menej ako troma rokmi pred podaním návrhu na udelenie osvedčenia o certifikácii, predkladajú sa uvedené doklady len za obdobie od jej vzniku; ak účtovná závierka, ktorá podlieha overeniu ešte nebola ku dňu podania návrhu na udelenie osvedčenia o certifikácii audítorom overená, predkladá sa aj neoverená účtovná závierka,
spoločenská zmluva alebo stanovy navrhovateľa,
rokovací poriadok štatutárneho orgánu a dozornej komisie navrhovateľa,
vyhlásenie navrhovateľa o úplnosti, pravdivosti a aktuálnosti údajov uvedených v návrhu na udelenie osvedčenia o certifikácii vrátane príloh k takémuto návrhu,
Informácie o kontrole nad prevádzkovateľom prepravnej siete
zoznam (obchodné meno, sídlo a predmet činnosti) všetkých osôb, ktoré priamo alebo nepriamo vykonávajú kontrolu nad navrhovateľom,
zoznam (obchodné meno, sídlo a predmet činnosti) všetkých osôb, nad ktorými vykonávajú priamo alebo nepriamo kontrolu
osoby, ktoré vykonávajú priamo alebo nepriamo kontrolu nad navrhovateľom,
navrhovateľ,
zoznam (obchodné meno a sídlo) osôb patriacich do toho istého vertikálne integrovaného plynárenského podniku ako navrhovateľ,
zoznam (obchodné meno a sídlo) osôb, ktoré priamo alebo nepriamo vykonávajú kontrolu nad osobami, ktoré sú súčasťou toho istého vertikálne integrovaného plynárenského podniku ako navrhovateľ,
informácia o tom, či ide o spoločnú alebo výlučnú kontrolu a právnu alebo faktickú kontrolu osôb uvedených v písmenách a) až d) a na základe akých majetkových alebo personálnych väzieb,
podrobné grafické znázornenie vlastníckej štruktúry, vzťahov kontroly a iných skutočností podľa písmen a) až e),
Informácie o nezávislosti štatutárneho orgánu, členov dozornej komisie a zamestnancov prevádzkovateľa prepravnej siete
zoznam osôb, ktoré sú poverené celkovým riadením navrhovateľa,
zoznam zamestnancov navrhovateľa podľa § 50 ods. 3 písm. c) zákona o energetike,
zoznam osôb, ktoré vykonávajú funkciu štatutárneho orgánu, člena štatutárneho orgánu, člena dozornej komisie a zamestnancov navrhovateľa podľa § 50 ods. 3 písm. c) zákona o energetike, na ktorých sa vzťahuje ustanovenie § 52 ods. 1 zákona o energetike,
čestné vyhlásenie osôb, ktoré vykonávajú funkciu štatutárneho orgánu, člena štatutárneho orgánu, člena dozornej komisie okrem člena dozornej komisie, na ktorého voľbu a nevyžaduje predchádzajúci súhlas úradu, a zamestnancov navrhovateľa podľa § 50 ods. 3 písm. c) zákona o energetike, že spĺňajú podmienky ustanovené v § 52 ods. 1 až 4 zákona o energetike; ak sa na osobu nevzťahuje ustanovenie § 52 ods. 1 zákona, čestné vyhlásenie, že spĺňa podmienky ustanovené v § 52 ods. 2 až 4 zákona,
popis opatrení na zabezpečenie dodržiavania podmienok ustanovených v § 52 ods. 3 a 4 zákona o energetike osobami, ktoré vykonávajú funkciu štatutárneho orgánu, člena štatutárneho orgánu, člena dozornej komisie okrem člena dozornej komisie, na ktorého voľbu a nevyžaduje predchádzajúci súhlas úradu, a osobami vykonávajúcimi činnosť pre navrhovateľa v pracovnom pomere alebo v inom obdobnom vzťahu počas doby trvania ich funkcie,
doklady preukazujúce záväzok osôb, ktoré vykonávajú funkciu štatutárneho orgánu, člena štatutárneho orgánu, člena dozornej komisie okrem člena dozornej komisie, na ktorého voľbu a nevyžaduje predchádzajúci súhlas úradu, a zamestnancov navrhovateľa podľa § 50 ods. 3 písm. c) dodržať podmienky ustanovené v § 52 ods. 5 zákona o energetike,
kópie zmlúv o výkone funkcie štatutárneho orgánu, členov štatutárneho orgánu a členov dozornej komisie navrhovateľa okrem člena dozornej komisie, na ktorého voľbu a nevyžaduje predchádzajúci súhlas úradu,
kópie príslušných kolektívnych zmlúv, ak sú uzavreté,
Informácie o disponovaní ľudskými, technickými, materiálnymi a finančnými zdrojmi
podrobná organizačná štruktúra navrhovateľa,
popis ľudských, technických, materiálnych a finančných zdrojov potrebných na plnenie úloh prevádzkovateľa prepravnej siete spolu s uvedením spôsobu zabezpečenia týchto zdrojov navrhovateľom vrátane zoznamu a popisu aktív prepravnej siete, ktoré navrhovateľ vlastní na území Slovenskej republiky, vrátane cezhraničných prepojení a aktív prepravnej siete, ktoré sú vo výstavbe,
zoznam úloh prevádzkovateľa prepravnej siete, ktoré navrhovateľ zabezpečuje prostredníctvom tretích osôb, spolu s uvedením identifikačných údajov takýchto tretích osôb a údajov o príslušných zmluvách s takýmito tretími osobami,
potvrdenie navrhovateľa, že spĺňa požiadavky ustanovené v § 54 ods. 3 a 4 zákona o energetike,
doklady preukazujúce, že navrhovateľ má dostatok finančných zdrojov na plnenie úloh prevádzkovateľa prepravnej siete, na budúce investičné projekty a nahradenie existujúcich aktív, vrátane údajov o stave finančných zdrojov navrhovateľa, prognózy vývoja finančných zdrojov navrhovateľa v prebiehajúcom regulačnom období, kópií zmlúv o poskytovaní finančných zdrojov s inými osobami, ktoré sú súčasťou toho istého vertikálne integrovaného plynárenského podniku ako navrhovateľ, a informácií o nástrojoch finančného plánovania navrhovateľa,
Informácie o nezávislosti prevádzkovateľa prepravnej siete
popis opatrení na zabezpečenie vylúčenia možnosti zámeny s inou osobou, ktorá je súčasťou toho istého vertikálne integrovaného plynárenského podniku ako navrhovateľ, vrátane grafickej a písomnej prezentácie stratégie samostatnej podnikovej identity, komunikácie a označovania navrhovateľa a nezameniteľného obrazového symbolu (loga) navrhovateľa a iných osôb, ktoré sú súčasťou toho istého vertikálne integrovaného podniku ako navrhovateľ,
popis opatrení na  zabezpečenie
- dodržiavanie zákazu využívania spoločných služieb podľa § 54 ods. 6 zákona o energetike,
- dodržiavania zákazu využívania spoločných systémov a zariadení informačných technológií, prevádzkových priestorov a systémov na ochranu pred neoprávneným vstupom podľa § 55 ods. 6 zákona o energetike,
- dodržiavania zákazu využívania spoločných dodávateľov systémov a zariadení informačných technológií a systémov na ochranu pred neoprávneným vstupom podľa § 55 ods. 7 až 9 zákona o energetike,
- dodržiavania zákazu využívania spoločných poskytovateľov poradenských služieb týkajúcich sa systémov a zariadení informačných technológií a systémov na ochranu pred neoprávnených vstupom podľa § 55 ods. 10 zákona o energetike,
- overovania účtovnej závierky navrhovateľa audítorom, ktorý v tom istom období neoveruje účtovnú závierku inej osoby skupiny navrhovateľa podľa § 55 ods. 11 zákona o energetike,

identifikovanie ustanovení vnútorných predpisov navrhovateľa, ktoré zabezpečujú
navrhovateľovi účinné rozhodovacie práva nezávislé od vertikálne integrovaného podniku, pokiaľ ide o aktíva, ktoré sú potrebné na prevádzku, údržbu alebo rozvoj prepravnej siete,
oprávnenie navrhovateľa získavať potrebné finančné zdroje prostredníctvom úverového financovania a zvýšením základného imania,
nezávislosť navrhovateľa pri každodennej činnosti navrhovateľa, pri riadení prepravnej siete a pri príprave desaťročného plánu rozvoja siete,
doklady preukazujúce záväzok osôb, ktoré sú súčasťou toho istého vertikálne integrovaného plynárenského podniku ako navrhovateľ a osôb, ktoré nad osobami, ktoré sú súčasťou toho istého vertikálne integrovaného plynárenského podniku ako navrhovateľ, vykonávajú priamo alebo nepriamo kontrolu, zdržať sa konania podľa § 56 ods. 3 zákona o energetike,
Informácie o obchodných a finančných vzťahoch medzi prevádzkovateľom prepravnej siete a vertikálne integrovaným podnikom
zoznam zmlúv uzavretých medzi navrhovateľom a osobami, ktoré sú súčasťou toho istého vertikálne integrovaného plynárenského podniku ako navrhovateľ, spolu s odôvodnením ich súladu s podmienkami obvyklými v bežnom obchodnom styku; to neplatí v prípade zmlúv, ktoré boli uzavreté po predchádzajúcom súhlase úradu podľa § 56 ods. 2 písm. c) zákona o energetike,
popis opatrení, ktoré zabezpečujú, aby vo všetkých obchodných a finančných vzťahoch medzi navrhovateľom a osobami, ktoré sú súčasťou toho istého vertikálne integrovaného plynárenského podniku ako navrhovateľ, boli dodržané podmienky obvyklé v bežnom obchodnom styku vrátane popisu postupov uplatňovaných pri obstarávaní,
vnútorné predpisy navrhovateľa, ktoré určujú metodiku vedenia podrobných záznamov o obchodných a finančných vzťahov medzi navrhovateľom a osobami, ktoré sú súčasťou toho istého vertikálne integrovaného plynárenského podniku ako navrhovateľ,
Informácie o programe súladu
kópia programu súladu,
b) meno, priezvisko, trvalý pobyt a dátum narodenia osoby povinnej zabezpečiť súlad; ak ide o osobu oprávnenú na podnikanie, aj obchodné meno, miesto podnikania a identifikačné číslo, ak je pridelené; ak je osobou povinnou zabezpečiť súlad právnická osoba, obchodné meno, sídlo a identifikačné číslo osoby povinnej zabezpečiť súlad,
c) kópia zmluvy s osobou povinnou zabezpečiť súlad,
d) čestné vyhlásenie osoby povinnej zabezpečiť súlad, že spĺňa podmienky ustanovené v § 52 ods. 1 a 4 v spojení s § 57 ods. 7 a v § 57 ods. 8 zákona o energetike,
e) popis opatrení na zabezpečenie dodržiavania podmienok ustanovených v § 52 ods. 4 v spojení s § 57 ods. 7 a v § 57 ods. 8 zákona o energetike osobou povinnou zabezpečiť súlad počas doby trvania jej funkcie,
f) doklady preukazujúce záväzok osoby povinnej zabezpečiť súlad dodržať podmienky ustanovené v § 52 ods. 5 v spojení s § 57 ods. 7 zákona o energetike,
g) vnútorné predpisy navrhovateľa vymedzujúce úlohy a právomoci osoby povinnej zabezpečiť súlad,
h) popis opatrení na zabezpečenie podmienok na nezávislý výkon úloh osoby povinnej zabezpečiť súlad v rámci prevádzkovateľa prepravnej siete vrátane opatrení zabezpečujúcich prístup osoby povinnej zabezpečiť súlad na všetky zasadnutia orgánov navrhovateľov a iné stretnutia potrebné pre výkon jej úloh,

Informácie o príprave desaťročného plánu rozvoja siete:
vnútorné predpisy týkajúce sa prípravy návrhu desaťročného plánu rozvoja siete a jeho schvaľovania a prijímania rozhodnutí týkajúcich sa realizácie investícií
harmonogram prípravy desaťročného plánu rozvoja siete,
koncept štandardnej štruktúry desaťročného plánu rozvoja siete,
pravidlá a postupy konzultácie návrhu desaťročného plánu rozvoja siete so všetkými zainteresovanými stranami podľa § 58 ods. 4 zákona o energetike.

K písmenu c) - náležitosti návrhu na udelenie osvedčenia o certifikácii a zoznam dokumentov, ktoré sú povinní doložiť k spoločnému návrhu na udelenie osvedčenia o certifikácii vlastník prepravnej siete a osoba, ktorá má vykonávať činnosť nezávislého prevádzkovateľa siete, ktorí spĺňajú podmienky podľa § 60 až 62 zákona o energetike
Návrh na udelenie osvedčenia o certifikácii nezávislého prevádzkovateľa siete musí obsahovať najmä nasledovné informácie a musia byť k nemu doložené nasledovné doklady:

Informácie o navrhovateľoch
obchodné meno, sídlo, identifikačné číslo, adresa webového sídla každého navrhovateľa,
meno, priezvisko, adresa na doručovanie písomností, telefónne číslo, faxové číslo a adresa elektronickej pošty osoby, ktorá je oprávnená zastupovať navrhovateľa na účely konania o certifikácii; ak je takouto osobou advokát, aj za ďalšiu osobu, ktorá bude vystupovať ako kontaktná osoba navrhovateľa na účely konania o certifikácii, spolu s uvedením jej funkcie v rámci navrhovateľa,
meno, priezvisko, funkcia, adresa na doručovanie písomností, telefónne číslo, faxové číslo, adresa elektronickej pošty osôb oprávnených za navrhovateľa prijímať písomnosti, ak sa písomnosti doručujú priamo navrhovateľovi,
meno a priezvisko, trvalý pobyt a dátum narodenia štatutárneho orgánu alebo členov štatutárneho orgánu, členov dozornej rady a prokuristov každého navrhovateľa,
výška základného imania a zoznam spoločníkov alebo akcionárov každého navrhovateľa vrátane ich podielov na základnom imaní navrhovateľa v percentuálnom vyjadrení ku dňu podania návrhu na udelenie osvedčenia o certifikácii,
výpis z obchodného registra každého navrhovateľa nie starší ako tri mesiace,
účtovné závierky overené audítorom, ak takémuto overeniu podliehajú, spolu so správou audítora, schválené valným zhromaždením navrhovateľa za bezprostredne predchádzajúce tri účtovné obdobia; ak je navrhovateľ súčasťou konsolidovaného celku, prílohou je aj audítorom overená konsolidovaná účtovná závierka spolu so správou audítora za bezprostredne predchádzajúce tri účtovné obdobia; ak právnická osoba vznikla pred menej ako troma rokmi pred podaním návrhu na udelenie osvedčenia o certifikácii, predkladajú sa uvedené doklady len za obdobie od jej vzniku; ak účtovná závierka, ktorá podlieha overeniu ešte nebola ku dňu podania návrhu na udelenie osvedčenia o certifikácii audítorom overená, predkladá sa aj neoverená účtovná závierka,
spoločenská zmluva alebo stanovy každého navrhovateľa,
vyhlásenie navrhovateľov o úplnosti, pravdivosti a aktuálnosti údajov uvedených v návrhu na udelenie osvedčenia o certifikácii vrátane príloh k takémuto návrhu,
Informácie o kontrole nad nezávislým prevádzkovateľom siete
zoznam (obchodné meno, sídlo a predmet činnosti) všetkých osôb, ktoré priamo alebo nepriamo vykonávajú kontrolu nad nezávislým prevádzkovateľom siete,
zoznam (obchodné meno, sídlo a predmet činnosti) všetkých osôb, nad ktorými vykonávajú priamo alebo nepriamo kontrolu
osoby, ktoré vykonávajú priamo alebo nepriamo kontrolu nad nezávislým prevádzkovateľom siete,
nezávislý prevádzkovateľ siete,
zoznam (obchodné meno a sídlo) osôb, ktoré vykonávajú činnosť výroby elektriny, dodávky elektriny, výroby plynu alebo dodávky plynu, vo vzťahu ku ktorým nie sú splnené požiadavky § 49 ods. 2 písm. a) alebo písm. b) zákona o energetike a informácie o ich väzbe k nezávislému prevádzkovateľovi siete,
informácia o tom, či ide o spoločnú alebo výlučnú kontrolu a právnu alebo faktickú kontrolu osôb uvedených v písmenách a) až c) a na základe akých majetkových alebo personálnych väzieb,
podrobné grafické znázornenie vlastníckej štruktúry, vzťahov kontroly a iných skutočností podľa písmen a) až d),
popis príslušných ustanovení stanov a dohôd medzi spoločníkmi alebo akcionármi nezávislého prevádzkovateľa siete týkajúcich sa voľby, vymenúvania alebo ustanovovania štatutárneho orgánu, členov štatutárneho orgánu, členov dozornej rady a prokuristov nezávislého prevádzkovateľa siete,
čestné vyhlásenie štatutárneho orgánu, členov štatutárneho orgánu, členov dozornej rady a prokuristov nezávislého prevádzkovateľa siete o tom, že sú splnené požiadavky § 49 ods. 2 písm. d) zákona o energetike,
Informácie vyžadované v prípade osôb podľa § 49 ods. 4 zákona o energetike
údaj o tom či osoba podľa § 49 ods. 4 zákona o energetike priamo alebo nepriamo vykonáva práva podľa § 49 ods. 2 zákona o energetike,
ak osoba podľa § 49 ods. 4 zákona o energetike priamo alebo nepriamo vykonáva práva podľa § 49 ods. 2 zákona o energetike
zoznam osôb podľa § 49 ods. 4 zákona o energetike, ktoré priamo alebo nepriamo vykonávajú práva podľa § 49 ods. 2 zákona o energetike spolu s uvedením, o aké práva ide,
stručný popis vzťahov závislosti medzi osobami podľa § 49 ods. 4 zákona o energetike,
stručný popis opatrení, ktoré v prípade osôb podľa § 49 ods. 4 zákona o energetike zabezpečujú nezávislosť prevádzkovateľa prepravnej siete od osôb, ktoré vykonávajú činnosti výroby elektriny, dodávky elektriny, výroby plynu alebo dodávky plynu,
Informácie o disponovaní ľudskými, technickými, materiálnymi a finančnými zdrojmi
podrobná organizačná štruktúra nezávislého prevádzkovateľa siete,
popis ľudských, technických, materiálnych a finančných zdrojov potrebných na plnenie povinností nezávislého prevádzkovateľa siete spolu s uvedením spôsobu zabezpečenia týchto zdrojov nezávislým prevádzkovateľom siete,
doklady preukazujúce, že nezávislý prevádzkovateľ siete má dostatok finančných zdrojov na plnenie úloh nezávislého prevádzkovateľa siete, na budúce investičné projekty a nahradenie existujúcich aktív, vrátane údajov o stave finančných zdrojov nezávislého prevádzkovateľa siete, prognózy vývoja finančných zdrojov nezávislého prevádzkovateľa siete v prebiehajúcom regulačnom období a informácií o nástrojoch finančného plánovania nezávislého prevádzkovateľa siete,
popis opatrení na zabezpečenie dodržiavania povinností podľa § 62 ods. 2 písm. b) až d) zákona o energetike,
zoznam regionálnych iniciatív týkajúcich sa spolupráce s prevádzkovateľmi prepravných sieti na európskej a regionálnej úrovni, na ktorých sa nezávislý prevádzkovateľ siete podieľa alebo zamýšľa podieľať,
Spolupráca medzi vlastníkom prepravnej siete a nezávislým prevádzkovateľom siete
návrhy všetkých príslušných zmlúv medzi nezávislým prevádzkovateľom siete a vlastníkom prepravnej siete týkajúcich sa zabezpečenia dodržiavania povinností vlastníka prepravnej siete podľa § 62 ods. 4 zákona o energetike,
popis mechanizmov výmeny informácií a spolupráce medzi nezávislým prevádzkovateľom siete a vlastníkom prepravnej siete,
návrh modelovej zmluvy o financovaní investícií do prepravnej siete treťou osobou,
kópie zmlúv týkajúcich sa krytia zodpovednosti súvisiacej s aktívami prepravnej siete,
popis postupu týkajúceho sa stanovenia príslušných prepravných taríf s odkazom na príslušné ustanovenia zmluvy medzi nezávislým prevádzkovateľom siete a vlastníkom prepravnej siete.

Vyhláška Úradu pre reguláciou sieťových odvetví  nadobudne účinnosť 1. januára 2013.

